Source: https://www.secovce.sk/vzn-mesta.phtml?id_kat_for_menu=15397&module_action__311096__id_vzn=1898
Timestamp: 2019-03-23 10:51:49+00:00
Document Index: 8784583

Matched Legal Cases: ['§ 6', '§ 7', '§ 8', '§ 12', '§ 16', '§ 17', '§ 20', '§ 21', '§ 103']

Mesto Sečovce v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanovením § 7 ods. 4, § 8 ods. 2, § 12 ods. 2 a 3, § 16 ods. 2, § 17 ods. 2, 3, 4 a 6, § 20 ods. 3, § 21 ods. 2 a § 103 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady
o podmienkach určovania a vyberania dane z nehnuteľností na území Mesta Sečovce
Všeobecne záväzné nariadenie upravuje podmienky určovania a vyberania dane z nehnuteľností na území Mesta Sečovce s účinnosťou od 1. januára 2007.
1. Základom dane z pozemkov pre pozemky druhu orná pôda, chmeľnice, vinice, ovocné sady
a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona č. 582 / 2004 Z. z. o miestnych daniach a miestnom poplatku za komunálne odpady a drobné stavebné odpady.
Hodnota OP a TTP podľa prílohy č. 1 k zákonu č. 582/2004 Z. z. :
a/ Orná pôda = 11,12 Sk/m2 b/ Trvalé trávne porasty = 1,86 Sk/m2
2. Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty za 1 m2 uvedenej v prílohe č. 2 zákona č. 582 / 2004 Z. z. o miestnych daniach a o miestnom poplatku za komunálne odpady a drobné stavebné odpady.
Hodnoty pozemkov podľa prílohy č. 2 k zákonu č. 582/2004 Z. z. :
a/ Záhrady = 64 Sk/m2 c/ Stavebné pozemky = 640 Sk/m2
b/ Zastavané plochy = 64 Sk/m2 d/ Ostatné plochy = 64 Sk/m2
Ročná sadzba dane z pozemkov je pre všetky druhy pozemkov 0,25% zo základu dane.
1. Ročná sadzba dane zo stavieb sa v celom meste určuje takto :
a/ 1,75 Sk/m2 za stavby na bývanie a ostatné stavby tvoriace príslušenstvo hlavnej stavby,
b/ 5,00 Sk/m2 za stavby rekreačných a záhradkárskych chát a domčekov na individuálnu rekreáciu,
c/ 7,00 Sk/m2 za samostatne stojace garáže a za samostatné stavby hromadných garáží a stavby určené alebo používané na tieto účely postavené mimo bytových domov,
d/ 8,00 Sk/m2 za ostatné stavby,
e/ 3,00 Sk/m2 za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospod. produkcie vrátane stavieb na vlastnú administratívu,
f/ 14,50 Sk/m2 za priemyselné stavby a stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
g/ 24,00 Sk/m2 za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou.
2. Za viacpodlažné stavby sa určuje príplatok 0,75 Sk za každé ďalšie podlažie okrem prvého nadzemného podlažia.
Ročná sadzba dane z bytov sú 2 Sk/m2 za každý aj začatý m2 podlahovej plochy bytu a nebytového priestoru.
3. Správca ustanovuje, že poskytuje zníženie dane z nehnuteľností a to takto:
- 30 % daňovej povinnosti na stavby a byty vo vlastníctve občanov starších ako 70 rokov alebo občanov s ťažkým zdravotným postihnutím, ktoré slúžia na ich trvalé bývanie,
- 30 % daňovej povinnosti na samostatne stojace garáže, samostatné stavby hromadných garáží a stavby určené alebo používané na tieto účely mimo bytových domov vo vlastníctve občanov starších ako 70 rokov alebo občanov s ťažkým zdravotným postihnutím, ktoré slúžia pre motorové vozidlo používané na ich prepravu.
- 30 % daňovej povinnosti na pozemky, ktorých vlastníkmi sú občania starší ako 70 rokov alebo občania s ťažkým zdravotným postihnutím, ale len vtedy, ak tieto pozemky slúžia výhradne na ich osobnú potrebu.
1. Správca dane ustanovuje, že daň nižšiu ako 100 Sk nebude vyrubovať ani vyberať.
1. Vyrubená daň z nehnuteľností je podľa zákona o miestnych daniach splatná u fyzických osôb do 500 Sk a právnických osôb do 5000 Sk naraz do 31. mája bežného zdaňovacieho obdobia .
2. Správca dane určuje platenie vyrubenej dane nad 500 Sk u fyzických a 5000 Sk u právnických osôb v dvoch rovnakých splátkach a to takto :
1. splátka do 31. mája bežného zdaňovacieho obdobia
2. splátka do 30. septembra bežného zdaňovacieho obdobia.
1. Mestské zastupiteľstvo sa na tomto VZN o dani z nehnuteľností uznieslo dňa 08. 11. 2006.
2. Týmto nariadením sa zrušuje VZN č. 10/2004 Mestského zastupiteľstva v Sečovciach zo dňa 6. 12. 2005.
3. Všeobecne záväzné nariadenie nadobúda účinnosť dňom 1. januára 2007.
Súbor na stiahnutie vzn-o dani z nehnutelnosti 2006.pdf (44.4 kB)
25179659